Canis lupus

El  ye un mamíferu de la familia Canidae que dellos biólogos consideren la mesma especie que'l perru. 

Los llobos notres dómines algamaron a ser cosmopolites, pero la llucha escontra l'home polos mesmos recursos fizo que fuere estermináu y anguaño sólo s'atopa en fasteres mui reducíes d'América del Norte, Eurasia, y l'Oriente mediu. Prefier la viesca, la tundra, la taiga, la meseta y el monte. N'España alcuéntrase al norte del ríu Duero, siendo frecuente n'Asturies, u nos caberos años amuesa un espardimientu. El mayor númberu d'exemplares ta na rexón de Lleón y nos montes del norte de Zamora.

 Cadarma social 
Son depredadores qu'actúen en manada, con una xerarquía mui ríxida, dirixíos polos nomaos machu y fema alfa. La manada pue variar ente 2 y 12 individuos, magar qu'hai rexistraos hasta 30 individuos. Tres los alfa, tán los beta hasta llegar a los omega según los estudios de los biólogos. Cuando un alfa ta vieyu, un beta más xoven suel ocupar el so llugar. Si la pareya alfa muerre lo normal ye la división de la manada. Les manaes nueves fórmense cuando un llobu dexa la suya y reclama un nuevu territoriu, magar que ye frecuente qu'esi territoriu ya te ocupáu y el conflictu seya inevitable. Esta conciencia de territorialidá quiciás desplique la predación de perros, al ser consideraos intrusos.

 Comunicación 
Usen una bayura de soníos dende gruñíos, lladríos y glayíos. Estos caberos úsense pa llocalizar la manada, anunciar la so presencia a otres o encontar les venceyes dientro'l grupu.

 Reproducción 
Sólo la pareya alfa pue reproducise. L'apareamientu asocede de febreru a mayu. La xestación ye de 63 díes. El llobu ye maduru sexualmente a los dos años.

 Mortalidá 
El llobu más vieyu que se conoz vivió 16 años. En cautividá algamen los 20. La mortalidá de la camada ye mui alta. Les muertes en pelees, atropellos, y sobre too por caza del home ye bastante frecuente.

La resistencia a les presiones medioambientales de la manada ye mui alta, siempre que la pareya alfa nun muerra.

 Rellación col perru 
Magar que dellos biólogos consideren al perru descendiente del Chacal doráu, les últimes investigaciones clasifiquen al perru como una subespecie del llobu, nomándolu Canis lupus familiaris.

 Subespecies del llobu 
Sólo hai una especie de llobu que s'estrema en distintes castres.

<tr><td>200px|thumb|Llobu mexicanu
<tr><td>  
<tr><td>200px|thumb|Un llobu corriendo
<tr><td>  
<tr><td>200px|thumb|Llobu gris
 Llobu Canis lupus
 Llobu blancu Canis lupus albus
 Llobu de la Península Kenai Canis lupus alces
 Llobu árabe Canis lupus arabs
 Llobu árticu Canis lupus arctos
 Llobu mexicanu Canis lupus baileyi
 Llobu de Terranova Canis lupus beothucus
 Llobu de Bernard Canis lupus bernardi 
 Llobu estepariu Canis lupus campestris 
 Llobu mongol Canis lupus chanco 
 Llobu de la Columbia Británica Canis lupus columbianus 
 Llobu de la Islla Vancouver Canis lupus crassodon 
 Llobu del Mar Caspiu Canis lupus cubanensis 
 Llobu español Canis lupus deitanus 
 Llobu del desiertu asiáticu Canis lupus deitanus 
 Dingo Canis lupus dingo
 Perru, Canis lupus familiaris 
 Llobu de les montañes de les Cascades Canis lupus fuscus 
 Llobu buxu-blancu Canis lupus griseoalbus 
 Llobu Hokkaido Canis lupus hattai 
 Llobu Hudson Canis lupus hudsonicus 
 Llobu Honshu Canis lupus hodophilax 
 Llobu de les montañes rocoses septentrionales Canis lupus irremotus 
 Llobu de Labrador Canis lupus labradorius 
 Llobu del Archipiélagu Alexander Canis lupus ligoni 
 Llobu común Canis lupus lupus 
 Llobu de Timber oriental Canis lupus lycaon 
 Llobu de los Territorios del Noroeste Canis lupus mackenzii 
 Llobu de la Islla de Baffin Canis lupus manningi 
 Llobu austrohúngaru Canis lupus minor 
 Llobu suroccidental Canis lupus mogollonensis 
 Llobu de Texes Canis lupus monstrabilis 
 Llobu de les grandes llanures Canis lupus nubilus 
 Llobu del valle de Mackenzie Canis lupus occidentalis 
 Llobu groenlandés Canis lupus orion 
 Llobu indiu Canis lupus pallipes 
 Llobu d'Alaska Canis lupus pambasileus 
 Llobu ibéricu Canis lupus signatus 
 Llobu de la tundra Canis lupus tundrarum 
 Llobu de los montes rocosos meridionales Canis lupus youngi

 Referencies 

 Enllaces esternos 

Categoría:Cánidos